Viktorija Georgieva (; s. 21. syyskuuta 1997 Varna, Bulgaria), tunnettu myös taiteilijanimellään Victoria (usein myös VICTORIA), on bulgarialainen laulaja ja lauluntekijä. Hän nousi kuuluisuuteen osallistuessaan "X-Factor Bulgaria" -kilpailun neljännelle tuotantokaudelle. Kilpailun jälkeen hän aloitti uransa laulajana. Georgievan oli tarkoitus edustaa Bulgariaa kappaleella "Tears Getting Sober" vuoden 2020 Euroviisuissa Rotterdamissa. Ne kuitenkin peruttiin koronaviruspandemian vuoksi, ja hänet valittiin sen sijaan Bulgarian edustajaksi vuoden 2021 kilpailuun, tällä kertaa kappaleella "Growing Up Is Getting Old".